Hovedveien gjennom Agder var opprinnelig en smal og svingete landevei som gikk gjennom en rekke bygder og byer. Blant annet gikk veien rett gjennom Søndeled, Arendal, Fevik, Grimstad, Lillesand og Kristiansand sentrum. Før 1960 gikk veien også nordover fra Lillesand, gjennom Birkeland og videre til Kristiansand vest for Topdalsfjorden. I 1956 ble veien ført via nye Varoddbrua, og i 1960 ble riksvei 40 flyttet fra Birkeland og til den nye stamvei-parsellen langs kysten mellom Timenes og Lillesand.